Rikunarita-ORG/Wikinium huggingface dataset:
# 1764

| Το 1764 σε άλλα ημερολόγια |
| --- |
| Γρηγοριανό ημερολόγιο | 1764 *MDCCLXIV* |
| Ελληνικό αλφάβητο | ,ΑΨΞΔ´ |
| Ab urbe condita | 2517 |
| Αρμενικό ημερολόγιο | 1213 *ԹՎ ՌՄԺԳ* |
| Κινεζικό ημερολόγιο | 4460 – 4461 *癸未 – 甲申* |
| Αιθιοπικό ημερολόγιο | 1756 – 1757 |
| Εβραϊκό ημερολόγιο | 5524 – 5525 |
| Περσικό ημερολόγιο | 1142 – 1143 |
| Ισλαμικό ημερολόγιο | 1178 – 1179 |
| Ινδουιστικά ημερολόγια |
| *Βικράμ Σαμβάτ* | 1819 – 1820 |
| *Σάκα Σαμβάτ* | 1686 – 1687 |
| *Κάλι Γιούγκα* | 4865 – 4866 |

*Η παρούσα σελίδα αφορά το έτος 1764 κατά το Γρηγοριανό ημερολόγιο*

## Γεγονότα

* 19 Ιανουαρίου - Ο Τζον Γουίλκς αποβάλλεται από τη βρετανική Βουλή των Κοινοτήτων κατηγορούμενος για έλλειψη σεβασμού προς τις αρχές.
* 15 Φεβρουαρίου - Ιδρύεται η πόλη Σαιντ Λούις στο Μιζούρι των Η.Π.Α.
* 21 Ιουνίου - Ιδρύεται στο Κεμπέκ του Καναδά η αγγλόφωνη εφημερίδα *Quebec Gazette*.
* 7 Σεπτεμβρίου: Ο Στανισλάβος Αύγουστος Πονιατόφκσι εκλέγεται βασιλιάς της Πολωνολιθουανικής Συνομοσπονδίας.
* 15 Οκτωβρίου - Ο Έντουαρντ Γκίμπον παρατηρεί μία ομάδα μοναχών να τραγουδάει στον ερειπωμένο ναό του Δία στη Ρώμη, γεγονός που τον εμπνέει να αρχίσει το έργο του *Η Ιστορία της Παρακμής και της Πτώσης της Ρωμαϊκής Αυτοκρατορίας*.

## Γεννήσεις

* Αναστάσιος Καρατάσος, Έλληνας οπλαρχηγός
* Ιωνάς Κωνσταντινίδης, Έλληνας πολιτικός
* Αδάμ Μπαλλάς, Ρώσος στρατηγός
* Κωνσταντίνος Πετιμεζάς, Έλληνας αγωνιστής

## Θάνατοι

* 30 Μαρτίου - Πιέτρο Λοκατέλι, Ιταλός συνθέτης
* 15 Απριλίου - Μαρκησία ντε Πομπαντούρ, Γαλλίδα ερωμένη του βασιλιά Λουδοβίκου ΙΕ' της Γαλλίας
* 16 Ιουλίου - Ιβάν ΣΤ', τσάρος της Ρωσίας
* 12 Σεπτεμβρίου - Ζαν Φιλίπ Ραμώ, Γάλλος συνθέτης
* 26 Οκτωβρίου - Ουίλλιαμ Χόγκαρθ, Άγγλος ζωγράφος και σατιρικός
* 1 Δεκεμβρίου - Κρίστιαν Γκόλντμπαχ, Πρώσος μαθηματικός
# Ινδικός Ωκεανός

Ο **Ινδικός Ωκεανός** είναι ο τρίτος μεγαλύτερος ωκεανός της γης και καλύπτει σχεδόν το 20% της επιφάνειάς της. Στο βορρά διαβρέχει τη νότια Ασία (μέρος της οποίας είναι η Ινδική χερσόνησος), στη δύση την Αραβία και την Αφρική και στην ανατολή τη χερσόνησο της Μαλαισίας, τις νήσους Σούνδες και την Αυστραλία. Νότια του Ινδικού ωκεανού βρίσκεται ο Νότιος Ωκεανός.

Η έκτασή του είναι 73.556.000 χλμ² (περιλαμβανομένων της Ερυθράς θάλασσας και του Περσικού κόλπου). Ο όγκος του νερού που περιέχει εκτιμάται σε 292.131.000 χλμ³. Μεγάλα νησιά του Ινδικού ωκεανού είναι η Μαδαγασκάρη, οι Κομόρες, η Μαγιότ, οι Σεϋχέλλες, οι Μαλδίβες, ο Μαυρίκιος, η Ρεϋνιόν, η Σρι Λάνκα (πρώην Κεϋλάνη), τα νησιά Ανταμάν και Νικομπάρ και η Σοκότρα. Η Ινδονησία βρίσκεται ανάμεσα στον Ινδικό και στον Ειρηνικό ωκεανό.

## Θάλασσες και μεγάλοι κόλποι του Ινδικού ωκεανού

|  |  |  |
| --- | --- | --- |
| * Ερυθρά θάλασσα
* Κόλπος του Σουέζ
* Κόλπος της Άκαμπα
* Μπαμπ ελ Μαντέμπ
* Κόλπος του Άντεν
* Περσικός Κόλπος
* Στενά του Ορμούζ
 | * Κόλπος του Ομάν
* Αραβική θάλασσα
* Θάλασσα των Λακκαδίβων
* Κόλπος του Μανάρ
* Κόλπος του Παλκ
* Κόλπος της Βεγγάλης
* Θάλασσα Ανταμάν
 | * Θάλασσα της Ιάβας
* Θάλασσα του Μπαλί
* Θάλασσα Φλόρες
* Θάλασσα Σάβου
* Θάλασσα του Τιμόρ
* Κανάλι της Μοζαμβίκης
 |

## Χάρτες

* Worldatlas
* National Geographic Αρχειοθετήθηκε 2019-06-26 στο Wayback Machine.

## Βλέπε επίσης

* Θάλασσα

## Παραπομπές
# Μοντερέι (Καλιφόρνια)

| Μοντερέι |
| --- |
|  |
|

|  |  |
| --- | --- |
|  Σημαία |  Σφραγίδα |

 |
| Μοντερέι
36°36′1″N 121°53′41″W |
|  |
| Χώρα | Ηνωμένες Πολιτείες Αμερικής |
| Διοικητική υπαγωγή | κομητεία Μοντερέι |
| Ίδρυση | 1770 |
|  • Μέλος του/της | GovAI Coalition |
| Έκταση | 31,735726 km² και 30,468812 km² |
| Υψόμετρο | 8 μέτρα |
| Πληθυσμός | 30.218 (1  Απριλίου 2020) |
| Ταχ. κωδ. | 93940, 93942, 93943 και 93944 |
| Τηλ. κωδ. | 831 |
| Ζώνη ώρας | ζώνη ώρας Ειρηνικού |
| Ιστότοπος | Επίσημος ιστότοπος |
|  Σχετικά πολυμέσα |
|

Η πόλη του **Μοντερέι** βρίσκεται στο νότιο άκρο του κόλπου Μοντερέι, στην ακτή του Ειρηνικού Ωκεανού της κεντρικής Καλιφόρνιας. Βρίσκεται σε υψόμετρο 26 πόδια (8 μ) επάνω από τη στάθμη της θάλασσας. Η απογραφή του 2010 κατέγραψε έναν πληθυσμό 27.810.

Το Μοντερέι ήταν η πρωτεύουσα της Άλτα Καλιφόρνια από το 1777 έως το 1846. Ήταν το μοναδικό λιμάνι εισόδου για φορολογητέα αγαθά στην Καλιφόρνια. Το 1846 υψώθηκε η αμερικανική σημαία πάνω από το παλιό τελωνείο, και η Καλιφόρνια προσαρτήθηκε από τις Ηνωμένες Πολιτείες.

Η πόλη είχε το πρώτο θέατρο της Καλιφόρνιας, δημόσιο κτίριο, δημόσια βιβλιοθήκη, δημόσιο σχολείο, τυπογραφείο, και εφημερίδα. Η πόλη και η γύρω περιοχή έχουν προσελκύσει καλλιτέχνες από τα τέλη του 19ου αιώνα και πολλοί γνωστοί ζωγράφοι και συγγραφείς έχουν ζήσει εκεί. Μέχρι τη δεκαετία του 1950, ήταν περιοχή με αφθονία σε ψάρια.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Μοντερέι (Καλιφόρνια) στο Wikimedia Commons
# Απριλιανή Επανάσταση

| Απριλιανή Επανάσταση |
| --- |
| Διαδηλωτές κατά τη διάρκεια της «Απριλιανής Επανάστασης» |
| Ημερομηνία | 19 Απριλίου 1960 |
| Τόπος | Νότια Κορέα |
| Αίτια | Θανάτωση μαθητή από την αστυνομία Νοθευμένες εκλογές |
| Αποτέλεσμα | Παραίτηση Κυβέρνησης Σίνγκμαν Ρι |
|  Σχετικά πολυμέσα |
| δεδομένα () |

**Απριλιανή Επανάσταση** (κορεατικά: 4.19 혁명) ή **Επανάσταση της 19ης Απριλίου** ή και το **Κίνημα της 19ης Απριλίου** ονομάζονται οι μαζικές διαδηλώσεις που έγιναν στη Νότια Κορέα μεταξύ 11 και 26 Απριλίου του 1960, κατά του Προέδρου Σίνγκμαν Ρι και της Πρώτης Δημοκρατίας της Νότιας Κορέας. Το κύριο αποτέλεσμα αυτών των διαδηλώσεων ήταν η παραίτηση του Προέδρου Ρι και ουσιαστικά η αρχή της Δεύτερης βραχύβιας Δημοκρατίας της Νότιας Κορέας. Ο Ρι, φυγαδεύθηκε λίγες μέρες αργότερα από τη CIA με προορισμό τη Χονολουλού, όπου και παρέμεινε εκεί εξόριστος μέχρι τον θάνατό του.

Οι πρώτες κινητοποιήσεις έγιναν στις 11 Απριλίου του 1960 από μαθητές και μέλη της εργατικής τάξης στο λιμάνι της Μασάν. Το ποτήρι για του διαδηλωτές ξεχύλισε όταν διαπίστωσαν πως είχε πέσει νεκρός από πυρά αστυνομικού μαθητής διαδηλωτής. Η παρακίνηση για όλο αυτό ήταν οι νοθευμένες εκλογές του της ίδιας χρονιάς. Βέβαια, υπήρξε ήδη δυσαρέσκεια προς τη διακυβέρνηση του Ρι λόγω του απολυταρχισμού που ακολουθούσε, της διαφθοράς, της βίας ενάντια πολιτικών διαφορετικών πολιτικών πεποιθήσεων, καθώς και η ανύπαρκτη ανάπτυξη της χώρας. Το περιστατικό στη Μασάν έφτασε και στη Σεούλ, όπου χιλιάδες άνθρωποι διαμαρτυρήθηκαν. Κατά την περίοδο δύο εβδομάδων και σε όλες τις διαδηλώσεις που έγιναν, οι οποίες έγινε προσπάθεια να κατεσταλλούν δια της βίας, 186 άτομα έχασαν τη ζωή τους.

Ο Ρι υπήρξε μεγάλη φυσιογνωμία για την νεότερη ιστορία της Κορέας, αφού υπήρξε και ο πρώτος Πρόεδρος της. Ωστόσο, ήταν εξαρτημένος από τις Ηνωμένες Πολιτείες, και πέρα από τα άλλα είχε υιοθετήσει και τον αντικομμουνισμό, τον οποίο αρκετά τον χρησιμοποιούσε για να ασκήσει πίεση στους πολίτες. Ήταν πρόεδρος της Νότιας Κορέας και κατά τη διάρκεια του Κορεατικού Πολέμου. Κέρδισε δύο επανεκλέξεις, όμως η τρίτη, το 1960, ήταν αυτή που δημιούργησε ξεσηκωμό, λόγω νοθείας, ειδάλλως δυσαρέσκεια υπήρχε ήδη στο πρόσωπό του. Ο αντιπρόεδρος της τότε κυβέρνησης Λι Κι-πονγκ ήταν από τις κύριες φιγούρες της διαφθοράς της τότε κυβέρνησης. Μάλιστα, στις 27 Απριλίου (λίγο μετά την παραίτηση Ρι), ο μεγάλος του γιος τον σκότωσε καθώς και όλη την οικογένεια και μετά αυτοκτόνησε.

## Παραπομπές

## Εξωτερικοί σύνδεσμοι

* KBS archive footage of the April protests
# Βουλευτικές εκλογές Νοτίου Κορέας 2012

Διεξήχθησαν νομοθετικές εκλογές στη Νότια Κορέα στις 11 Απριλίου 2012. Τις εκλογές κέρδισε το κυβερνών Saenuri ή Κόμμα Νέου Μετώπου, το οποίο ανανέωσε την πλειοψηφία του στη Εθνοσυνέλευση, παρά την απώλεια εδρών. Οι εκλογές θεωρήθηκαν ως βαρόμετρο για τις προεδρικές εκλογές που θα διεξάγονταν αργότερα μέσα στη χρονιά. Το αποτέλεσμα διέψευσε τις δημοσκοπήσεις εξόδου και τις αναλύσεις των μέσων ενημέρωσης, οι οποίες είχαν προβλέψει πιο αμφίρροπο αποτέλεσμα.

## Ιστορικό

Η Εθνοσυνέλευση της Νότιας Κορέας αποτελείται από 246 άμεσα εκλεγμένες έδρες και 54 έδρες εθνικής αναλογικής εκπροσώπησης, οι οποίες επιλέγονται μέσω συστήματος παράλληλης ψηφοφορίας FPTP-PR.
Οι έδρες αναλογικής εκπροσώπησης ήταν διαθέσιμες μόνο για τα κόμματα που έλαβαν τουλάχιστον τρία τοις εκατό των έγκυρων εθνικών ψήφων μεταξύ των κομμάτων που συμμετέχουν στη κατανομή εδρών και/ή κέρδισαν πέντε ή περισσότερες έδρες σε περιφέρειες. Στο προεδρικό σύστημα της Νότιας Κορέας, ο αρχηγός του κράτους ελέγχει την εκτελεστική εξουσία, ωστόσο η απώλεια του ελέγχου στο κοινοβούλιο θα μπορούσε να περιορίσει τη δυνατότητα του Προέδρου Λι να κυβερνά μόνος του.

## Αποτελέσματα

**Εθνοσυνέλευση της Νότιας Κορέας, 11 Απριλίου 2012**| Κόμματα | Τοπικές έδρες | ± | Έδρες μπλοκ (Block seats) | ± | Ψήφοι ανά περιφέρεια | % | Ψήφοι PR block | % | Σύνολο εδρών | ± |
| --- | --- | --- | --- | --- | --- | --- | --- | --- | --- | --- |
|  | Κόμμα Σαενούρι (새누리당) (NFP) 1 | 127 | -10 | 25 | -5 | 9.324.911 | 43,3% | 9.130.651 | 42,8% | 152 | -15 |
|  | Δημοκρατικό Ενωτικό Κόμμα (민주통합당) (DUP) | 106 | +40 | 21 | +6 | 8.156.045 | 37,9% | 7.777.123 | 36,5% | 127 | +46 |
|  | Ενιαίο Προοδευτικό Κόμμα (통합진보당) (UPP) | 7 | +5 | 6 | +3 | 1.291.306 | 6,0% | 2.198.405 | 10,3% | 13 | +8 |
|  | Κόμμα Ελευθερία Εμπρός (자유선진당) (LFP) | 3 | -11 | 2 | -2 | 474.001 | 2,2% | 690.754 | 3,2% | 5 | -13 |
|  | Νέο Προοδευτικό Κόμμα (진보신당) (NPP) | 0 | ±0 | 0 | ±0 | 101.614 | 0,5% | 243.065 | 1,1% | 0 | ±0 |
|  | Κόμμα Κορέα Όραμα (국민생각) (KVP) | 0 | ±0 | 0 | ±0 | 44.379 | 0,2% | 156.241 | 0,7% | 0 | ±0 |
|  | Κόμμα Δημιουργική Κορέα (창조한국당) (CKP) | 0 | -1 | 0 | -2 | 3.624 | 0,0% | 91.935 | 0,4% | 0 | -3 |
|    | Λοιπά κόμματα | 0 | ±0 | 0 | ±0 | 132.709 | 0,6% | 1.043.887 | 5,0% | 0 | ±0 |
| Ανεξάρτητοι | 3 | -22 | — | — | 2.016.737 | 9,4% | — | — | 3 | -22 |
| Σύνολο | 246 |  | 54 |  | 21.545.326 | 100,0% | 21.332.061 | 100,0% | **300** |  |

Ιδεολογία| Κόμματα | Τοπικές έδρες | ± | Έδρες μπλοκ (Block seats) | ± | Ψήφοι ανά περιφέρεια | % | Ψήφοι PR block | % | Σύνολο εδρών | ± |
| --- | --- | --- | --- | --- | --- | --- | --- | --- | --- | --- |
|  | Συντηρητικοί (NFP, LFP, KVP) | 130 | -21 | 27 | -7 | 9.843.291 | 45,7% | 9.977.646 | 46,7% | 157 | -28 |
|  | Φιλελεύθεροι (DUP, CKP) | 106 | +39 | 21 | +4 | 8.159.669 | 37,9% | 7.869.058 | 36,9% | 127 | +43 |
|  | Προοδευτικοί (UPP, NPP) | 7 | +5 | 6 | +3 | 1.392.920 | 6,5% | 2.441.470 | 11,4% | 13 | +8 |
| Σύνολο | 246 |  | 54 |  | 19.395.880 | 90,1% | 20.288.174 | 95,0% | **300** |  |

1 Η σύγκριση συμπεριλαμβάνει μέλη που εξελέγησαν στις εκλογές του 2008 με το συνασπισμό υπέρ της Παρκ

## Παραπομπές